Grunwald zubia

Grunwald zubia (polonieraz: Most Grunwaldzki) Poloniako Wrocław hirian dagoen zubi esekia da, Oder ibaia zeharkatzen duena. 1908 eta 1910 urteen artean eraiki zen, Wrocław (alemanez: Breslau) Alemaniar Inperioaren esku zegoenean. Richard Plüddemann udal-arkitektoak diseinatu zuen eta Zielona Górako Beuchelt & Co. enpresak burutu zuen eraikuntza. Grunwald zubia 1910eko urriaren 10ean ireki zuten Gilen II.a Alemaniakoa bertan zela. Zubiaren jatorrizko izena Kaiserraren zubia (alemanez: Kaiserbrücke) zen. Ondoren, Hirugarren Reichan Askatasunaren zubia (alemanez: Freiheitsbrücke) izena jaso zuen. 1945ean, Bigarren Mundu Gerra zela-eta, zubiak oso kalte handiak jasan zituen. Gerra amaitu ondoren, Wrocław Polonia izatera pasa zenean, zubia berreraiki zuten Dobrosław Czajka arkitektoaren proiektua oinarri izanik. Gaur egun, 2005eko azken zaharberritzearen ondoren, Poloniako 98. errepide nazionala eta hiriko tranbiaren bi burdinbide igarotzen dira bertatik. Horrez gain, zubiaren bi alboetan oinezkoentzako espaloiak ere badaude. Kanpo estekak